CELEX: 62014TN0561
Language: da
Date: 2014-07-25 00:00:00
Title: Sag T-561/14: Sag anlagt den 25. juli 2014 — One of Us and Others mod Parlamentet m.fl.

17.11.2014   
            
            
               DA
            
            
               Den Europæiske Unions Tidende
            
            
               C 409/45
            
         Sag anlagt den 25. juli 2014 — One of Us and Others mod Parlamentet m.fl.
   (Sag T-561/14)
   2014/C 409/65
   Processprog: engelsk
   
      Parter
   
   
      Sagsøgere: European Citizens’ Initiative One of Us and Others (ved advokat C. de La Hougue)
   
      Sagsøgte: Europa-Parlamentet, Europa-Kommissionen og Rådet for Den Europæiske Union
   
      Sagsøgernes påstande
   
   
               —
            
            
               Kommissionens meddelelse KOM(2014) 355 endelig annulleres.
            
         
               —
            
            
               Subsidiært annulleres artikel 10, stk. 1, litra c), i forordning (EU) nr. 211/2011.
            
         
               —
            
            
               Europa-Parlamentet, Europa-Kommissionen og Rådet for Den Europæiske Union tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgerne anført tre anbringender.
   
               1.
            
            
               Med det første anbringende gøres det gældende, at Kommissionens svar på sagsøgernes lovgivningsforslag og på de spørgsmål, som sagsøgerne havde stillet gennem borgerinitiativet »One of Us«, er utilfredsstillende, eftersom Kommissionen i) ser bort fra det faktum, at det menneskelige embryon er et menneske, og ii) ikke er opmærksom på de åbenbare modsigelser.
            
         
               2.
            
            
               Med det andet anbringende gøres det gældende, at den demokratiske proces ikke er blevet iagttaget, eftersom Kommissionen
               
                           —
                        
                        
                           ikke har givet nogen retlig begrundelse for sit afslag på at fremsende sagsøgernes forslag til Parlamentet
                        
                     
                           —
                        
                        
                           har misforstået kravene i forordning nr. 211/2011 (1), og fastholder et monopol på lovgivningsproceduren, hvilket er i strid med traktaternes bestemmelser om den institutionelle dialog
                        
                     
                           —
                        
                        
                           ikke har fastsat sine juridiske og politiske konklusioner, som krævet i henhold til forordning nr. 211/2011.
                        
                     
         
               3.
            
            
               Med det tredje anbringende gøres det gældende, at forordning nr. 211/2011 ikke er i overensstemmelse med traktaterne. Sagsøgerne har anført, at
               
                           —
                        
                        
                           Lissabontraktatens målsætninger om at styrke institutioners demokratiske legitimitet og at stimulere EU-borgernes deltagelse i den demokratiske proces modarbejdes, hvis Kommissionen af subjektive eller vilkårlige årsager kan afvise et borgerinitiativ uden, at det er blevet behandlet af Parlamentet
                        
                     
                           —
                        
                        
                           retsstatsprincippet tilsidesættes, såfremt Kommissionens afgørelse ikke kan underkastes en retslig efterprøvelse.
                        
                     
         
      (1)  Europa-Parlamentets og Rådets forordning (EU) nr. 211/2011 af 16.2.2011 om borgerinitiativer (EUT L 65, s. 1).